CELEX: C2005/045/03
Language: et
Date: 2005-02-19 00:00:00
Title: Euroopa Kohtu (kolmas koda) 16. detsembri 2004. aasta otsus kohtuasjas C-271/02: Euroopa Ühenduste Komisjon versus Rootsi Kuningriik (Liikmesriigi kohustuste rikkumine — Kalandus — Varude kaitse ja majandamine — Kalandustegevuse kontrollimeetmed)

19.2.2005   
            
            
               ET
            
            
               Euroopa Liidu Teataja
            
            
               C 45/2
            
         
      EUROOPA KOHTU
   
   (kolmas koda)
   16. detsembri 2004. aasta otsus
   kohtuasjas C-271/02: Euroopa Ühenduste Komisjon versus Rootsi Kuningriik (1)
   
   (Liikmesriigi kohustuste rikkumine - Kalandus - Varude kaitse ja majandamine - Kalandustegevuse kontrollimeetmed)
   (2005/C 45/03)
   Kohtumenetluse keel: rootsi
   Kohtuasjas C-271/02: Euroopa Ühenduste Komisjon (esindajad T. van Rijn ja C. Tufvesson) v. Rootsi Kuningriik (esindajad A. Kruse ja A. Falk), mille esemeks on EÜ artikli 226 alusel 24. juulil 2002. aastal esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas ja kohtunikud J.-P. Puissochet (ettekandja), S. von Bahr, U. Lõhmus ja A. Ó Caoimh; kohtujurist D. Ruiz-Jarabo Colomer, kohtusekretär R. Grass, 16. detsembril 2004 otsuse, mille resolutiivosa on järgmine:
   
               1.
            
            
               Kuna Rootsi Kuningriik jättis aastatel 1995 ja 1996:
               
                           —
                        
                        
                           kehtestamata asjakohase korra eraldatud kvootide kasutamiseks ning läbi viimata inspekteerimised ja muud ühenduse kohaldatavate määrustega ettenähtud kontrollid,
                        
                     
                           —
                        
                        
                           vastu võtmata mistahes tõhusad meetmed kvootide ületamise tõkestamiseks,
                        
                     
                           —
                        
                        
                           võtmata mistahes haldus- või karistusmeetmed, mida oleks tulnud rakendada nimetatud määrusi rikkunud laevakaptenite või kõikide teiste sarnase rikkumise eest vastutavate isikute suhtes,
                        
                     on Rootsi Kuningriik rikkunud nõukogu 20. detsembri 1992. aasta määruse (EMÜ) nr 3760/92, millega luuakse ühenduse kalandus- ja akvakultuurisüsteem, artikli 9 lõikest 2 ning nõukogu 12. oktoobri 1993. aasta määruse (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, artiklist 2, artikli 21 lõigetest 1 ja 2 ning artiklist 31 tulenevaid kohustusi.
            
         
               2.
            
            
               Jätta kohtukulud Rootsi Kuningriigi kanda.
            
         
      (1)  EÜT C 289, 23.11.2002.